નવી દિલ્હી : દિલ્હી પોલીસે જેએનયુનાં 3 વિદ્યાર્થીઓની વિરુદ્ધ લુટ આઉટ સર્કુલર બહાર પાડવામાં આવ્યું છે. આરોપ છે કે આ વિદ્યાર્થીઓએ 9 ફેબ્રુઆરીનાં રોજ યૂનિવર્સિટીમાં દેશ વિરોધી નારેબાજી કરી હતી. સુત્રો પાસેથી મળતી માહિતી અનુસાર પોલીસે તેમને પકડવા માટે ટુંક જ સમયમાં ઇનામની જાહેરાત પણ કરી શકે છે. બીજી તરફ દેશદ્રોહનાં આરોપી કનૈયા પોતાની ધપકડને જ ખોટી ઠેરવી રહ્યા છે. કનૈયાએ હાલ આ અંગેની સુપ્રીમ કોર્ટમાં અજી પણ કરી છે. એક મીડિયા રિપોર્ટ્સ અનુસાર સાઉથ દિલ્હીનાં ડીસીપી પ્રેમનાથે ફોરેન રીઝનલ રજિસ્ટ્રેશન ઓફીસને એક લેટર મોકલ્યો છે. જેમાં આ ત્રણ વિદ્યાર્થીઓ દેશબહાર ભાગી જાય તેવી શંકા વ્યક્ત કરતા તેનાં પર નજર રાખવા માટેનાં આદેશો પણ આપવામાં આવ્યા છે.